recursal/SuperWikiNEXT-32B huggingface dataset:
**Soja** (Glycine max (L.) Merr.) je biljna vrsta koja pripada familiji Fabaceae. Centar porekla ove biljne vrste je Kina. Prvi istorijski, pisani, navodi o soji potiču iz 3000 godine pne. Pored pirinča, pšenice, ječma i prosa, soja je jedan od glavih useva koji su značajno doprineli opstanku kineske civilizacije. Soju popularno još i nazivaju kineska krava.

Prvih 3.000 godina, soja se nije puno udaljila od svog centar porekla. Početkom nove ere, soja se širi na teritorije današnje južne Kine, Koreje i Japana koji se smatraju sekundarnim centrima porekla. Razvojem pomorskog saobraćaja u 18. veku nove ere, soju polako upoznaju druge civilizacije i pojavljuje se u botaničkim baštama u Evropi i Americi. Smatara se da je soju u Ameriku doneo Bendžamin Frenklin. Novija istorija soje počinje u 19. veku u Americi odakle započinje širenje po celom svetu i soja zuzima značajno mesto u modernoj poljoprivredi. U modernoj istorije soje važna su još dva događaja. 1996. godine na tržištu se pojavila prva genetički modifikovana soja (otporna na totalni herbicid glifosat) i 2002. godine soja po prvi put napušta planetu zemllju - na međunarodnoj svemirskoj stanici proizvedene su eksperimentalne količine soje kao potencijalne hrane na svemirskim putovanjima.

Osnovi razlog gajenja soje jeste povoljan hemijski sastav zrna. Naime, u zrnu soje nalazi se između 35 i 40% proteina i oko 20% ulja što ga čini veoma povoljnom sirovinom za ishranu ljudi i životinja. Proteini soje sadrže sve esencijalne aminokiseline u dovoljnoj količini tako da prerađevine od soje predstavljaju kvalitetnu hranu. Sojino ulje ne spada u grupu visokokvalitetnih ulja (kao maslinovo i suncokretovo) zbog veće količine polinezasićenih masnih kiselina i manjeg udela oleinske kiseline. Pored ulja i proteina u zrnu soje nalaze i druga fiziološki aktivna jedinjenja kao što su izoflavoni, fitosteroli, saponini, fitinska kiselina koji imaju povoljan uticaj na zdravlje ljudi. Takođe u zrnu soje nalaze se i neke antinutritivene materije kao što su inhibitori proteaza (termičkom obradom zrna soje ove materije se neutrališu) i nesvarljivi oligosaharidi. Spisak proizvoda koji se dobijaju od soje je dugačak i pored raznih prehrambenih proizvoda i aditiva, soja je sirovina u indistriji gume, boja, lakova, lepkova, farmaceutskoj industriju sve popularnija sirovina za biodizel. Proteini soje čine oko 2/3 svetske proizvodnje biljnih proteina dok 1/3 biljnih ulja potiče od soje.

* 
* 
* 
* 
* 

***Soja*** na Wikimedijinoj ostavi
**Statističke regije Slovenije** (slovenski: *Statistične regije Slovenije*) su oblik teritorijalne podjele koji koristi Statistički ured Republike Slovenije (SURS) za potrebe skupljanja i iskazivanja statističkih podataka. Ovaj oblik podjele nema nikakvu upravnu funkciju niti ima veze sa povijesnim pokrajinama. Ovakva podjela uvedena je 2005. kako bi se statistička podjela zemlje "uskladila s evropskim standardima". Zemlja je podijeljena na 12 regija, a unutar svake se nalazi veći broj općina.

Karta statističkih regija Slovenije
Karta s nazivima regija
Statističke regije Slovenije su:

| Br. | Slovenski naziv | Hrvatski naziv |
| --- | --- | --- |
| 1 |   **Gorenjska** | Gorenjska |
| 2 |   **Goriška** | Goriška |
| 3 |   **Jugovzhodna Slovenija** | Jugoistočna Slovenija |
| 4 |   **Koroška** | Koruška |
| 5 |   **Notranjsko-kraška** | Notranjsko-kraška |
| 6 |   **Obalno-kraška** | Istarsko-kraška |
| 7 |   **Osrednjeslovenska** | Središnja Slovenija |
| 8 |   **Podravska** | Podravska |
| 9 |   **Pomurska** | Pomurje |
| 10 |   **Savinjska** | Savinjska |
| 11 |   **Spodnjeposavska** | Donjoposavska |
| 12 |   **Zasavska** | Zasavlje |

Izvori
------

* Regije zemalja članica EU-a, Hidra

***Statističke regije Slovenije*** na Wikimedijinoj ostavi
Nitrit
**Nitriti** su jedinjenja koja sadrže NO2-. jon

### Građa nitrita

Svi nitriti moraju da sadrže jon NO2-. Ovaj jon ima istu količinu i raspored elektrona kao i molekul ozona. Od anjona NO3- koji se javlja u w nitratima razlikuje se po tome što treća od hibridizovanih orbitala sp2 ne gradi vezu sa atomom kiseonika; molekul ima oblik trougla. 

U procesu primanja katjona metala ili vodonika od strane jona NO2- za građenje veze koristi se jedan od slobodnih elektronskih parova nekog atoma kiseonika. U slučaju reakcije jona NO2- npr sa atomom ugljenika postoji mogućnost građenja veze preko slobodnog elektronskog para azota.

### Osobine

Neorganski nitriti su supstancije kristalnog oblika. Rastvaraju se u vodi. Mogu da pokazuju redukcione osobine npr: 

2KMnO4 + 5KNO2 + 3H2SO4 → 2MnSO4 + 5KNO3 + K2SO4 + 3H2O
jonske: 

2MnO4- + 5NO2- + 6H+ → 2Mn2+ + 5NO3- + 3H2O,
kao i oksidacione, npr prema ugljovodonicima metala.

### Dobijanje

Nitriti se dobijaju ubacivanjem smeše azot(II) oksida i azot(IV) oksida u rastvore hidroksida ili karbonata alkalnih metala, npr. 

2NaOH + NO + NO2 → 2NaNO2 + H2O
Druga metoda je redukcija rastopljenih nitrata olovom, npr. 

NaNO3 + Pb → NaNO2 + PbO
Neki nitrati (V) se redukuju do nitrita (III) pod uticajem zagrevanja, npr. 

2KNO3 → 2KNO2 + O2

Izvori
------

1. ↑  Lide David R. ur. (2006). *CRC Handbook of Chemistry and Physics* (87th izd.). Boca Raton, FL: CRC Press. 0-8493-0487-3.
2. ↑  Susan Budavari, ur. (2001). *The Merck Index: An Encyclopedia of Chemicals, Drugs, and Biologicals* (13th izd.). Merck Publishing. ISBN 0-911910-13-1.

Spoljašnje veze
---------------

***Nitrit*** na Wikimedijinoj ostavi

* Material Safety Data Sheet, sodium nitrite Arhivirano 2008-04-10 na Wayback Machine-u
* ATSDR – Case Studies in Environmental Medicine – Nitrate/Nitrite Toxicity US Department of Health and Human Services (public domain)
**Odnos strukture i aktivnosti** (engl.  - *SAR*) je relacija između 2D ili 3D hemijske strukture molekula i njegove biološke aktivnosti. SAR analiza omogućava određivanje hemijskih grupa odgovornih za izazivanje ciljnih bioloških efekata u organizmu. Ona omogućava racionalne modifikacije efekta ili potentnosti bioaktivnih jedinjenja (tipično lekova) promenama hemijska strukture. Medicinski hemičari koriste tehnike hemijske sinteze za uvođenje novih hemijskih grupa u biomedicinska jedinjenja i za testiranje bioloških efekta tih modifikacija.

Ovaj metod se može formalizovati izvođenjem matematičkih relacija između hemijske strukture i biološke aktivnost. Ovaj pristup je poznat kao kvantitativni odnos strukture i aktivnosti (*QSAR*).

SAR i SAR paradoks
------------------

Osnovna pretpostavka svih molekulskih hipoteza je da slični molekuli imaju slične aktivnosti. Taj princip je baza SAR analize. Problem se u znatnoj meri svodi na način na koji se definišu male razlike na molekulskom nivou, pošto svaka vrsta aktivnosti, npr. reakciona sposobnost, biotranformaciona sposobnost, rastvorljivost, aktivnost na biološkom cilju, itd, može da bude zavisna od drugačijih razlika.

SAR paradoks se odnosi na činjenicu slični molekuli nemaju uvek slične aktivnosti. Veliki broj primera veoma sličnih molekula sa znatno različitim farmakološkim osobinama je poznat.

Literatura
----------

1. ↑  Thomas L. Lemke, David A. Williams, ur. (2007). *Foye's Principles of Medicinal Chemistry* (6 izd.). Baltimore: Lippincott Willams & Wilkins. ISBN 0-7817-6879-9.
2. ↑  Topliss, John G. (1983). *Quantitative structure-activity relationships of drugs*. Boston: Academic Press. ISBN 0-12-695150-0.
3. ↑  Mezey, Paul G.; Carbó, Ramón; Gironés, Xavier (2001). *Fundamentals of molecular similarity*. New York: Kluwer Academic/Plenum Publishers. ISBN 0-306-46425-X.
4. ↑  Patani GA, LaVoie EJ (December 1996). „Bioisosterism: A Rational Approach in Drug Design". *Chemical Reviews* **96** (8): 3147–3176. PMID 11848856. Pristupljeno 2011-04-13.
5. ↑  Ganellin, C. R.; Janos Fischer (2006). *Analogue-based Drug Discovery*. Weinheim: Wiley-VCH. ISBN 3-527-31257-9.

Vidi još
--------

* Kombinatorna hemija
* Dizajn lekova

Spoljašnje veze
---------------

* *Istraživač* molekulskih osobina
* QSAR svet

  


| * p
* r
* u
Medicinska hemija |
| --- |
| ADME  • Bioraspoloživost • Hemogenomika • Dizajn lekova • Otkrivanje lekova • Enzimski inhibitor • Mehanizam akcije • Nevi hemijski entitet • Farmakodinamika • Farmakokinetika • Farmakologija • Farmakofor • Kvantitativni odnos strukture i aktivnosti |
| Nitocris na hijeroglifima |
| --- |
|  |  |

*Za grupu **Nitocris** v. Nitocris (grupa)*
**Nitocris** (grčki Νίτωκρις) je žena za koju se tvrdi da je bila posljednji faraon VI dinastije Egipta, a možda i prva vladarica Egipta, prva poznata regentica na svijetu i prva od četiri žene za koje se zna da su imale titulu faraona (druge tri su Sobekneferu iz XII dinastije, Hatshepsut iz XVIII dinastije i Kleopatra VII iz Ptolomejske dinastije). Njeno ime se nalazi u *Općoj historiji* od Herodota i spisima Manethona. Prema Herodotu (*Historija* ii), ona je pozvala ubojice svog brata, egipatskog kralja, na gozbu a potom ih sve ubile poplavivši zatvorenu sobu vodom iz Nila. Onda je, kako bi izbjegla druge zavjerenike, počinila samoubojstvo (moguće utrčavanjem u zapaljenu sobu). Manethon tvrdi da je sagradila "treću piramidu" u Gizi, koja se obično pripisuje Menkaureu.

O Nitocris, s druge strane, nema spomena u autentičnim egipatskim natpisima pa popriličan broj egiptologa vjeruje da uopće nije ni postojala. Dugo vremena se tvrdilo da se Nitocris pojavljuje na fragmentu Torinskog popisa kraljeva, datiranog u doba XIX dinastije, pod egipatskim imenom **Nitiqreti** (*nt-ỉqrtỉ*). Za fragment gdje se to ime pojavljuje se vjerovalo da pripada dijelo kraljevskog popisa posvećenog VI dinastiji, te da je on tako potvrđuje Herodota i Manethona. Međutim, mikroskopska analiza Torinskog popisa kraljeva sugerira da je fragment pogrešno stavljen te da je ime "Nitiqreti" u stvari pogrešan transkripcija *imena* jasno muškog kralja Netjerkarea Siptaha I, imenovanog u Abidoskom popisu kraljeva kao nasljednik kralja iz VI dinastije Nemtyemsafa II. Na Abydoskom popisu kraljeva Netjerkare Siptah je smješten na mjesto koje odgovara Neitiqreti Siptahu na Torinskom popisu kraljeva.

U fikciji
---------

Nitocris (odnosno Nitokris, s "K" umjesto "C") se spominje u dvije priče *The Outsider* i *Imprisoned with the Pharaohs*, koje je napisao H.P.Lovecraft. Spominje se tek usputno te je opisana kao zla kraljica koja vlada utvarama i drugim užasima.

Izvori
------

* Newberry, Percy Edward. 1943. "Queen Nitocris of the Sixth Dynasty." *Journal of Egyptian Archæology* 29:51–54.
* Ryholt, Kim Steven Bardrum. 2000. "The Late Old Kingdom in the Turin King-list and the Identity of Nitocris." *Zeitschrift für ägyptische Sprache und Altertumskunde* 127:87–100.
* Zivie-Coche, Christiane M. 1972. "Nitocris, Rhodopis et la troisième pyramide de Giza." *Bulletin de l’Institut français d’archéologie orientale* 72:115–138. PDF Arhivirano 2007-09-27 na Wayback Machine-u

Eksterni linkovi
----------------

* Sobekneferu: The First Certain Female King of Egypt
* "Herodotus on Nitocris": gives quote

|  |  |  |
| --- | --- | --- |
| Prethodi:**Merenre Nemtyemsaf II ili Pepi II Neferkare** | **Faraon Egipta***Šesta dinastija* | Slijedi:**Netjerkare ?** |
*Za ostala značenja, v. Odmetnik (razvrstavanje).*
 „Bandit" preusmjerava ovdje. Za ostala značenja, v. Bandit (razvrstavanje).
**Odmetnik** u najširem smislu predstavlja naziv za pojedinca koji se ne smatra vezanim, odnosno za koga se smatra da je povrijedio pravne, moralne i druge norme države, društva, zajednice ili organizacije kojoj je pripadao. U užem smislu se pod time podrazumijevaju osobe koje se smatraju "izvan zakona", odnosno za koje više ne važe redovna pravila interakcije s državnim organima. Osobe odmetnicima mogu postati ili tako da ih se službeno proglasi takvim ili tako da se sami "odmetnu".

U još užem smislu se odmetnicima smatraju profesionalni kriminalci, odnosno osobe kojima biti "izvan zakona" predstavlja specifičan životni stil, odnosno zarađivanje za život imovinskim kriminalom i stalnim nastojanjem da se izbjegnu državne vlasti. Za takvu vrst odmetnika se koristi i izraz **bandit**. Takva vrst odmetnika, s druge strane, može biti predmetom romantiziranja, pogotovo od strane potlačenih društvenih grupa u nekoj zajednici koji u banditskoj aktivnosti vide svojevrsnu reakciju, odnosno odmazdu za vlastitu potlačenost od strane vlasti i viših klasa; kao primjer mogu poslužiti hajduci na prostoru bivše Jugoslavije.

Povezano
--------

* Disident
* Neprijatelj države
* Odmetnička država
* Hajduci

***Odmetnik*** na Wikimedijinoj ostavi
**Qu'Appelle** čitaj **Ki apel** (engleski: *Qu'Appelle River*) je rijeka u Kanadi duga 430 km , koja dobar dio svojih sadašnjih voda dobija od rijeke Južni Saskatchewan iz jezera Diefenbaker.

Geografske karakteristike
-------------------------

*Qu'Appelle* danas izvire iz akumulacionog jezera Diefenbaker, južno od grada Saskatoon u Saskatchewanu. Jezero Diefenbaker podignuto je između 1959. - 1967. izgradnjom brana Appelle na *Qu'Appellu* i Gardiner na Južnom Saskatchewanu. 
Na taj način je povećana količina voda - *Qu'Appella*, koja je ljeti ozbiljno opadala. Na rijeci je podignuto nekoliko akumulacionih jezera koje služe za opskrbu naselja u njenom porječju. Već oko 100 km nizvodno pored grada Regina izgrađeno je akumulaciono jezero - Buffalo Pound koje služi za opskrbu grada Regine pitkom vodom. Odatle rijeka teče pravilno prema jugoistoku do svog ušća u rijeku Assiniboine, kod naselja Saint Lazare. 

Karta porječja rijeke Qu'Appelle
*Qu'Appelle* ima porječje veliko oko 146 100 km², koje se proteže preko dvije kanadske provincije Saskatchewan i Manitoba.

Porijeklo imena
---------------

Francusko ime *Qu'Appelle* = *Tko zove* potječe od naziva kako su Kri indijanaci zvali rijeku - *kah-tep-was*, a ono je značilo *Rijeka koja zove*. 

Postoje brojne legende o porijeklu tog imena, a najpopularnija je ona o dvoje nesretno zaljubljenih.

Izvori
------

1. 1 2 3 4 5 6  „*Qu'Appelle*" (engleski). The Encyclopedia of Saskatchewan. Arhivirano iz originala na datum 2012-05-03. Pristupljeno 24. 10. 2012.

Vanjske veze
------------

* *Qu'Appelle River* Arhivirano 2012-05-03 na Wayback Machine-u (`en`)

|  |  |
| --- | --- |
|  | *Ovaj članak o **geografiji** je u začetku. Možete pomoći Wikipediji tako da ga proširite*. |
Centralni prikaz Garbhakosa Mandale, sa Budama od Pet mudrosti i bodhisattvama.
**Shingon budizam** (真言宗, *Shingon-shū*?) je jedna od glavnih škola japanskog budizma i nekoliko preživjela ezoterični budizam|ezoteričnih tradicija nastalih u 3. i 4. vijeku n.e. a koje su se prvotno proširile iz Indije u Kinu preko putujućih monaha kao što su Vajrabodhi i Amoghavajra. Ta ezoterična učenja su se kasnije proširila u Japanu zahvaljujući budističkom monahu po imenu Kūkai, koji je putovao u Tang Kinu kako bi dobavio najnovije ezoterične tekstove. Zbog toga se često naziva i japanski ezoterički budizam ili ortodoksni ezoterični budizam. Riječ "Šingon" je japanski izgovor Kanji znaka za kinesku riječ *Zhēnyán* (真言), doslovno "Istinite riječe", a što je kineski prijevod sanskritske riječi *mantra* (मन्त्र).

Eksterni linkovi
----------------

***Shingon budizam*** na Wikimedijinoj ostavi

* The International Shingon Institute
* Koyasan Shingon Temples

Hramovi
* Društvo mandala u Hrvatskoj
* Sohonzan Kongobuji
* Naritasan Shinshoji Temple, Japan
* Americana Buddhist Temple, Shingon-shu, Taiwanese/Chinese/American Branch
* Koyasan Buddhist Temple, Shingon-shu, American/Japanese Branch
* Mandala Vermont, US Arhivirano 2011-09-17 na Wayback Machine-u
* Shingon Buddhist Temple, UK Arhivirano 2009-03-05 na Wayback Machine-u
Položaj Shinjuku-kua u Tokiju.
**Shinjuku** (新宿区, *Shinjuku-ku*?) je jedna od 23 specijalne četvrti Tokya u Japanu. To je glavno komercijalno i upravno središre, u kome se nalazi najprometnija željeznička stanica na svijetu (Stanica Shinjuku) i Zgrada tokijske metropolitanske uprave, administrativno središte Metropolisa Tokyo. Područje oko Stanice Shinjuku je dom velikog broja robnih kuća, prodavaonica specijalne elektronske opreme i kamera, kino-dvorana, restorana i barova. Tu se nalaze i mnogi međunarodni hoteli.

Godine 2008. se procijenilo da četvrt ima 312.418 stanovnika i gustoću od 17.140 stanovnika na km². Ukupna površina je 18,23 km².

Shinjuku od svih tokijskih zajednica ima najveći broj registriranih stranih državljana. Dana 1.10. 2005 u Shinjukuu je bilo registirano 29.353 osoba iz 107 država. Najveći broj je iz Koreja (uključujući Sjevernu i Južnu), Kine, Franciske, Mjanmara i Filipina.

Vanjski linkovi
---------------

***Shinjuku, Tokijo*** na Wikimedijinoj ostavi

* Shinjuku official website Arhivirano 2010-05-14 na Wayback Machine-u in Japanese
* Shinjuku official website Arhivirano 2005-04-04 na Wayback Machine-u in English
* Shinjuku Guide @ Picturetokyo.com Information & Gallery
* Arhivirano 2007-02-25 na Wayback Machine-u Shinjuku Restaurant GuideArhivirano 2007-02-25 na Wayback Machine-u in English.

* [ Arhivirano 2007-02-25 na Wayback Machine-u Shinjuku restaurant guide in English.
**Shin Ei** (Podgorica) je crnogorski alternativni rock bend.

Biografija
----------

Grupa je osnovana 2007. godine, a čine je Aleksandra Prelević, Andreja Rondović, Boris Bošković i Stefan Jovanović. Na njihov muzički stil uticali su brojni pravci garažnog rocka, u prvom redu *grunge*, *postpunk* i *noise*. Pažnju šire javnosti privukli su nastupom u emisiji *Borba bendova* na *Televiziji Vijesti*, kada su izveli *Die, die my darling*, numeru američke metal grupe Metallica. Bend *Shin Ei* karakteriše energičan scenski nastup i buntovni tekstovi.

Objavili su jedan album *Oprostite što nam je dobro*, te spot za numeru *Ludi Rajd* (režirao i snimao Danilo Pendo) i za numeru *Antropofobija*. Učestvovali su na mnogim festivalima u Crnoj Gori i regionu.

Diskografija
------------

Oprostite što nam je dobro, 2011.

Izvori
------

1. ↑
2. ↑
3. ↑

Vanjske veze
------------

* Promocija albuma: Oprostite što nam je dobro na Last.fm
* Video spot za *Ludi Rajd* na YouTube.com
* Video spot za *Antropofobija* na YouTube.com
Britanski Dom komuna
**Dom komuna** (engleski: *House of Commons*) je donji dom Parlamenta Ujedinjenog Kraljevstva. Parlament se također sastoji od suverena i gornjeg doma, Doma lordova; Dom komuna je danas najvažniji od svih tih delova Parlemanta. Dom komuna je demokratski izabrano tijelo, koje se trenutno sastoji od 646 članova, poznatih po engleskoj kratici MP (*Member of Parliament*, "Član parlamenta". Članovi se biraju po većinskom izbornom sistemu, te sjede u Parlamentu dok on ne bude raspušten (najduže pet godina nakon sazivanja). Svaki član parlamenta je izabran u izbornom okrugu (*constituency*) kojeg predstavlja. Dom komuna daje većinu ministara i sve premijere od 1902. godine, s jedinim izuzetkom Sir Alec Douglas-Homea godine 1963. (Home je zapravo bio članom Doma komuna, s obzirom da je preuzeo mjesto ubrzo nakon što je izabran za premijera).

Dom komuna se razvio u 14. vijeku te kontinuirano postoji do današnjeg dana. Dom komuna ("Donji dom") je imao daleko manje političke moći nego Dom lordova ("Gornji dom"), ali danas uvjerljivo dominira Parlamentom. Zakonodavne ovlasti Doma komuna nadmašuju ovlasti Doma lordova; temeljem Zakona o Parlamentu iz 1911. godine, ovlasti Lordova da odbacuju većinu zakonskih prijedloga se svela na odgađanje zakonskih prijedloga na najviše godinu dana od dana usvajanja u Domu komuna. Nadalje, Vlada Ujedinjenog Kraljevstva odgovara isključivo Domu komuna; premijer ostaje na dužnosti samo dotle dok uživa podršku donjeg doma (ne računajući teorijsku mogućnost smjene od strane monarha). 

Puni formalni naziv Doma komuna je *Časni ljudi Komuna Ujedinjenog kraljevstva Velike Britanije i Sjeverne Irske okupljeni u Parlamentu* (engleski *The Honourable the Commons of the United Kingdom of Great Britain and Northern Ireland in Parliament assembled*). Engleski izraz "Commons" dolazi iz normansko-francuske riječi *communes*, što se odnosi na geografske i druge zajednice zastupnika u Parlamentu. Često se pogrešno misli da izraz "Commons" dolazi od riječi za pučane ("commoners"), odnosno da se time označava da Dom predstavlja obične ljude, na isti način na koji "Dom lordova" označava predstavničko tijelo za perove. Ovo objašnjenje, međutim, nema historijsku osnovu. Oba doma, Komune i Lordovi, sastaju se u Westminsterskoj palači. Oba Doma su se u prošlosti okupljala na različitim mjestima, a i danas na to imaju pravo, pod uvjetom da im je pri ruci Mlat.

Izvor informacija za Dom komuna je Biblioteka Doma komuna.

Vanjske veze
------------

* The Parliamentary Archives holds the historic records of the House of Commons.
* The British Broadcasting Corporation. (2005). "A–Z of Parliament."
* *The Guardian.* (2005). "Special Report: House of Commons." Arhivirano 2007-10-26 na Wayback Machine-u
* The Parliament of the United Kingdom. House of Commons official website. Arhivirano 2007-03-16 na Wayback Machine-u
* The Parliament of the United Kingdom. Find Your MP.
* The Parliament of the United Kingdom. Parliament Live TV.
U hemiji, **oligomer** je molekul koji se sastoji od nekoliko monomernih jedinica (ολιγος, ili *oligos* je grčki za *nekoliko*), u kontrastu sa polimerom koji u principu može da sadrži neograničen broj monomera. Dimeri, trimeri, i tetrameri su oligomeri. Mnoga ulja su oligomerna, na primer tečni parafin. 

U biohemiji, termin oligomer se koristi za kratke jednolančane fragmente nukleinskih kiselina, poput DNK ili RNK, ili slične fragmente analogne nukleinskim kiselinama, kao što su peptidna nukleinska kiselina ili Morfolino. Takvi oligomeri se koriste u hibridizacionim eksperimentima. Termin oligomer isto tako može da se odnosi na proteinski kompleks, koji se sastoji od dve ili više podjedinice. U tom slučaju, kompleks je formiran od različitih proteinskih podjedinica se naziva heterooligomer ili heteromer. Kad je samo jedna proteinska podjedinica prisutna u kompleksu, on se naziva homooligomer ili homomer.

Vidi još
--------

***Oligomer*** na Wikimedijinoj ostavi

* Oligoestar
* Oligopeptid

Spoljašnje veze
---------------

* Polimerna structura
**Nukuini** (Nucuini, Nukini, Nuquini), pleme Panoan Indijanaca iz bazena rijeke Juruá u brazilskoj državi Acre, naseljeno u kraju između gornjeg toka rijeke Mõa i Rio Sungarú, te uz manje pritoke Timbaúba, Meia Dúzia, República i Capanawa. Danas žive na rezervatu Terra Indígena Nukini (553; 2003), dok cjelokupna populacija iznosi oko 600 (Correia - 2003).

Ime
---

U starijim povjesnim tekstovima označavani su imenima Inucuini, Nucuiny, Nukuini, Nucuini, Inocú-inins i Remo.

Jezik
-----

Njihov jezik član je porodice Panoan. Danas više možda nema ljudi koji govore materinskim nukini jezikom jer se nametnuo portugalski preko bijelih naseljeničkih zajednica uz obale rijeka. Osim jezika, od zajednica sa riječnih obala Nukini su usvojili i neke njihove navike, a mladi danas govore jedino portugalski.

Život i običaji
---------------

Organizacija Nukina je klanska, nasljeđe patrilinearno a obitelj nuklearna. Kuća je građena materijalom iz šumskog resursa, debla palme paxiubão (Socratea Exorrhiza)i prekrivene palminim lišćem. -Postoji jasna podjela posla na muški i ženski. Žene su zadužene za domaćinstvo, kao i sakupljanjem šumskih plodova, izradi rukotvorina i pomaganja u polju. Muškarac se bavi lovom, ribolovom, sakupljanjem i poljodjelskim poslovima.

Vanjske poveznice
-----------------

* Nukini
**Nuneaton** je najveći grad od 87,138 stanovnika u engleskom ceremonijalnom countyu Warwickshire.

Geografske karakteristike
-------------------------

Nuneaton leži na sjeveru Warwickshira u regiji Zapadni Midlands, na rijeci Anker, udaljen 14 km sjeverno od Coventrya i 32 km istočno od Birminghama.

Historija
---------

Nuneaton je najvjerojatnije izrastao oko benediktinskog samostana tokom 12. vijeka.

Ali je glavni impuls za njegov razvoj bilo iskapanje ugljena, koje je započelo u 13. vijeku. Rudarstvo se naročito razbuktalo dolaskom željeznice tad je Nuneaton postao i industrijski grad. Rudnici su zatvoreni krajem 20. vijeka.
Nuneaton i susjedni grad Bedworth, spojili su se u borough Nuneaton and Bedworth koji zajedno ima 125,252 stanovnika.

Pobratimski gradovi
-------------------

* Francuska, Roanne
* Španjolska, Guadalajara
* Njemačka, Cottbus/Chośebuz

Izvori
------

1. 1 2 3 4  „United Kingdom: West Midlands" (engleski). City population. Pristupljeno 30. 10. 2016.
2. 1 2 3  „*Nuneaton and Bedworth*" (engleski). Encyclopædia Britannica. Pristupljeno 30. 10. 2016.

Vanjske veze
------------

***Nuneaton*** na Wikimedijinoj ostavi

* Nuneaton and Bedworth borough council (`en`)
**Obone** (Oposme, Oposime, Oposine, Opoxme), jedna od bandi Concho Indijanaca nastanjena u kasnom 17. i ranom 18. stoljeću na obje obale rijeke Rio Grande u blizini današnjeg Presidia u Teksasu i Meksiku. Njihovo glavno selo San Francisco de la Junta nalazilo se na južnoj obali Rio Grande blizu ušća rijeke Concho. Svoj identitet gube hispanizacijom sa meksičkim ruralnim stanovništvom sjeverne Chihuahue.

Literatura
----------

Charles W. Hackett, ed. Historical Documents Relating to New Mexico, Nueva Vizcaya, and Approaches Thereto, to 1773 (3 vols. Washington: Carnegie Institution, 1923-37). 
J. Charles Kelley, "Factors Involved in the Abandonment of Certain Peripheral Southwestern Settlements," American Anthropologist 54 (July-September 1952). 
J. Charles Kelley, "The Historic Indian Pueblos of La Junta de Los Rios," New Mexico Historical Review 27, 28 (October 1952, January 1953). 
Carl Sauer, The Distribution of Aboriginal Tribes and Languages in Northwestern Mexico (Berkeley: University of California Press, 1934).

Vanjske poveznice
-----------------

* Oposme Indians
Koordinate: 42° 07′ 39" SGŠ, 21° 04′ 30" IGD

**Prvce** (mak. *Првце*) je naselje u Republici Makedoniji, u severnom delu države. Prvce pripada opštini Tearce.

Prirodni uslovi
---------------

Naselje Prvce je smešteno u severnom delu Republike Makedonije, blizu državne granice sa Srbijom (5 km severno od naselja). Od najbližeg većeg grada, Tetova, naselje je udaljeno 22 km severno.

Prvce se nalazi u donjem delu istorijske oblasti Polog. Naselje je položeno na prvim brdima severozapadno od Pološkog polja. Istočno od naselja tlo se strmo spušta u polje, a zapadno se izdiže glavno bilo Šar-planine. Nadmorska visina naselja je približno 1.070 metara.

Klima u naselju je planinska zbog znatne nadmorske visine.

Istorija
--------

Stanovništvo
------------

Prvce je prema poslednjem popisu iz 2002. godine imalo 27 stanovnika.

Pretežno stanovništvo u naselju su Albanci (100%).

Većinska veroispovest je islam.

Vidi još
--------

* Opština Tearce

Izvori
------

* Popis u Makedoniji 2002. - Knjiga 10.

Spoljašnje veze
---------------

* www.tearce.gov.mk Zvanična stranica opštine Tearce

  

  


| p • r • uNaseljena mesta opštine Tearce |
| --- |
| **Tearce** • 
Brezno •
Varvara •
Glođi •
Dobrošte •
Jelošnik •
Lešok •
Neprošteno •
Nerašte •
Odri •
Prvce •
Pršovce •
Slatino |  |
**Opsada Daraje** je predstavljala niz ofanzivnih operacija koje su tokom građanskog rata sirijske vladine snage poduzimale od novembra 2012. do augusta 2016. sa ciljem da preuzmu nadzor nad Darajom, predgrađem glavnog grada Damaska koje je tada bilo pod kontrolom pobunjenika iz Islamske unije Adžnad al-Šam, formalno podređenih Sirijskoj slobodnoj vojsci. Daraja, koja se nalazi 8 km jugozapadno od središta Damaska, predstavljala je jedno od žarišta otpora vladi Bašara al-Asada, a u ljeto 2012. pobunjenici su je nakratko zauzeli i time ona postaje njihovo najbliže uporište središtu glavnog grada. Od tada traju i nastojanja Asadovih snaga da je stave pod svoj nadzor. U proljeće 2013. Daraja se našla opkoljena, ali se uspjela održati sve do 2016. godine kada su vladine snage uspjele zauzeti neke od okolnih farmi, koje su bile ključne za ishranu stanovništva opkoljenog grada. Dana 25. augusta pobunjenički vođe prihvatili su ponudu vladinih snaga da sporazumno napuste grad, odnosno odu u Idlib na sjeveru zemlje, koji se nekoliko godina nalazi pod pobunjeničkim nadzorom. Nju je iskoristilo 700 pobunjenika i oko 300 članova njihovih porodica.
**Opsada Brede** se odigrala od 21. do 27. februara 1793. godine kada su, za vrijeme Rata Prve koalicije, republikanske francuske snage nastojale zauzete nizozemski grad Bredu. Do opsade je došlo tokom ofenzive koju je francuski general Charles Dumouriez nakon objave rata početkom 1793. godine pokrenuo sa ciljem zauzimanja Nizozemske. Breda je osim strateške, imala i važnu simboličku važnost, s obzirom na to da su se u njoj nalazio značajan dio imovine nizozemskog staadtholdera i "de facto" monarha Willema V Oranskog; on je braniteljima zapovijedio da grad brane "do zadnje kapi krvi" ne obazirući se što će pri tome eventualno stradati njegova imanja i objasnivši da će na taj način "pokazati da je spreman na žrtvu domovini". Francuske snage, kojima su pomoć davali i pripadnici pro-francuske Batavske legije, su grad opkolile 21. februara. Slično kao i u slučaju opsade Maastrichta Francuze su mučili logistički problemi i nedostatak artiljerije, te je bombardiranje, započeto 23. februara brzo okončano zbog nedostatka municije. Ono je, usprkos toga, ostavilo značajan dojam na branitelje koji su, ne znajući da Francuzi više nemaju sa čime pucati, 27. februara pristali na predaju uz uvjet da napuste grad sa ličnim naoružanjem. Sljedeći dan je Dumouriez trijumfalno ušao u grad. Francuska je vlast, međutim, bila kratkog vijeka, s obzirom da su porazi u bitkama kod Aldenhovena i Neerwindena natjerali Francuze da napuste Nizozemsku i Belgiju. Sam Dumouriez je naredio da se Breda Nizozemcima vrati bez borbe, što je učinjeno 29. marta. 

Breda se tokom francuske invazije 1795. predala zajedno sa ostatkom Nizozemske.

Izvori
------

1. ↑  Van der Hoeven (1868), p. 223–224.
2. ↑  Van der Hoeven (1868), p. 220.

Literatura
----------

* G. G. van der Hoeven (1868) *Geschiedenis der vesting Breda*, str. 216–228. Breda: Broese & Comp.
*Ovo je japansko ime; porodično ime je* Abe*.*

**Abe no Seimei** (安倍 晴明, ***Abe no Seimei***? 21. februar 921 – 31. oktobar 1005) bio je japanski *onmyōji*, odnosno stručnjak za *onmyōdō* u doba Heianskog perioda. Osim što je bio važna historijska ličnost, stekao je legendarnu reputaciju u japanskom folkolru te se često pojavljuje kao lik u književnim djelima, stripovima i filmovima.

Seimei je služio kao *onmyōji* za careve, odnosno izrađivao kalendare i davao savjete kako na duhovno ispravan način rješavati državne i druge probleme. Osim što se molio za dobrobit careva, bavio se i astrologijom i predviđanjem događaja. Živio je izuzetno dugo i bio lišen bolesti što su inače pogađale njegove suvremenike, a što je značajno doprinijelo vjerovanju u njegove magijske moći.

U Kjotu mu je posvećeno popularno Svetište Seimei. Željeznica stanica Abeno i distrikt se ponekad nazivaju po njemu, s obzirom da su legende njihove lokacije navele kao mjesto gdje se Abe rodio.

Fusnote
-------

1. ↑  „Seimei Shrine". The Tale of Genji. 2007. Pristupljeno 29. VIII 2008.
2. ↑  Miller, Laura. "Extreme Makeover for a Heian-era Wizard." *Mechademia 3: Limits of the Human.* Minneapolis: University of Minnesota Press, 2008. 33.

Vanjske veze
------------

***Abe no Seimei*** na Wikimedijinoj ostavi
**Opsada Jeruzalema 63. pne.** je predstavljala intervenciju rimske vojske pod Pompejom u građanski rat u Hasmonejskom Kraljevstvu Judeje. Rat je izbio nakon smrti kraljice Aleksandre Salome 67. pne. te se vodio između njenih sinova Hirkana II i Aristobula II. Rat, u kome su Hirkana podržavali Nabatejci pod kraljem Aretom III nije imao jasnog pobjednika, te je Pompej, nastojeći konsolidirati teritorije u Siriji osvojene u trećem mitridatskom ratu odlučio posredovati u sporu među braćom. Aristobul je ispočetka uspio podmititi Pompejevog izaslanika Marka Emilija Skaura, ali kada je u Judeju osobno došao Pompej, opredijelio se za Hirkana, smatrajući ga najslabijim i, stoga, najovisnijim o rimskoj državi.

Aristobulove pristaše su na to u Jeruzalemu digle ustanak i odbile pustiti rimske trupe pod Aulom Gabinijem u grad. Pompej je zbog toga Aristobula uhapsio i otpočeo opsadu grada. Prema Flaviju Josipu, rimski vojskovođa je bio prilično impresioniran jačinom gradskih zidina. Srećom po njega, Hirkan je još uvijek imao pristalice u gradu. Oni su otvorili kapiju i omogućili Rimljanima prodor u grad; Aristobulovi pristaše su se povukli u citadelu oko Hrama. Rimljani su, sagradivši nasipe i dovukavši opsadne tornjeve, uspjeli slomiti jevrejski otpor i zauzeti Hram, pri čemu je ubijeno 12.000 ljudi.

Pompej je nakon toga ušao u Svetinju nad svetinjama. Iako ju je tako osvrknuo, nije opljačkao Hram, te je već sljedeći dan naredio da se izvrše rituali čišćenja. U političkom smislu je opsada imala dalekosežne posljedice. Hirkan je vraćen na vlast, ali ga Pompej više nije priznao kao kralja, nego tek kao vrhovnog svećenika, odnosno etnarha. Judeja je prestala biti nezavisnom državom, i postala je klijent odnosno poluautonomni entitet u okviru rimske države.

Opsada Jeruzalema predstavlja prolog radnje holivudskog igranog filma *Kralj kraljeva* iz 1961. godine.

Izvori
------

### Napomene

1. Barker 2003, p. 146
2. Losch 2008, p. 149

### Literatura

* Barker, Margaret (2003). *The Great High Priest: The Temple Roots of Christian Liturgy*. Continuum International Publishing Group. ISBN 9780567089427.
* Josephus, Flavius. William Whiston, A.M. translator (1895). *The Works of Flavius Josephus*. Auburn and Buffalo, New York: John E. Beardsley. Retrieved 15 July 2010.
* Losch, Richard R. (2008). *All the people in the Bible*. Wm. B. Eerdmans Publishing. ISBN 9780802824547.
* Malamat, Abraham; Ben-Sasson, Haim Hillel (1976). *A history of the Jewish people*. Harvard University Press. ISBN 9780674397316.
* Rocca, Samuel (2008). *The Forts of Judaea 168 BC – AD 73*. Oxford, United Kingdom: Osprey Publishing. ISBN 978-1-84603-171-7.
* Sartre, Maurice (2005). *The Middle East under Rome*. Harvard University Press. ISBN 9780674016835.
**Opsada Bellegardea** se odigrala od 23. maja do 24. juna 1793. kada su za vrijeme Pirinejskog rata španske trupe pod generalom Antoniom Ricardosom nastojale zauzeti Fort de Bellegarde, strateški važnu tvrđavu na francusko-španskoj granici, koju je branio [[Prva francuska republika|francuski republikanski] granizon pod pukovnikom Boisbruleom. Do opsade je došlo nešto više od mjesec dana od početka španske ofenzive čiji je cilj bio prodor u špansku oblast Rousillon, i u kojoj je Ricardos, koristeći sporedne puteve i brojčanu nadmoć, uspio prodrijeti na francusku teritoriju i nanijeti niz poraza francuskim snagama, uključujući bitku kod Mas Deusa gdje je 19. maja razbijena francuska Istočnopirinejska armija generala de Flersa. Ricardos, međutim, nije odlučio nastaviti napredovanje i zauzeti Perpignan, jer je smatrao da za nastavak ofenzive mora prethodno osigurati komunikacije u svojoj pozadini, uključujući onu koju je kontrolirala Fort de Bellegarde, tvrđava izgrađena po nacrtima znamenitog Vaubana i čiji je garnizon, usprkos malobrojnosti, raspolagao značajnim brojem artiljerijskih oruđa. Zbog toga se opsada izuzetno odužila, te je francuski zapovjednik kapitulirao tek 24. juna, nakon šti su Španci uspjeli napraviti prolaz u njenim zidovima, odnosno ušutkali francusku artiljeriju. Tako dugotrajni otpor je omogućio de Flersu da reorganizira svoje redove i Špancima nanese poraz u bitci kod Perpignana. Španci su Bellegarde držali sve do sljedeće godine, kada su je nakon opsade ponovno zauzeli Francuzi.

Literatura
----------

* Goode, Dominic. „Bellegarde". fortified-places.com. Arhivirano iz originala na datum 2012-07-16. Pristupljeno 18 July 2012.
* Rickard, J. „Battle of Perpignan, 17 July 1793". historyofwar.org. Pristupljeno 15 July 2012.
* Rickard, J. „Siege of Bellegarde, May-25 June 1793". historyofwar.org. Pristupljeno 18 July 2012.
* Smith, Digby (1998). *The Napoleonic Wars Data Book*. London: Greenhill. ISBN 1-85367-276-9.
**Bitka kod Głogówa** ili **Opsada Glogowa** se odigrala u ljeto 1109. kod Glogowa u Šleskoj tokom sukoba između njemačke carske vojske pod carem Heinrichom V na jednoj, i poljske vojske pod knezom Boleslavom III Krivoustim. Do nje je došlo tokom sukoba u poljskoj vladajućoj dinastiji Pjastovića u koji se umiješao car Heinrich V, nastojeći prisiliti Boleslava da vlast nad Poljskom podijeli sa svojim bratom Zbigniewom. Kada je Boleslav to odbio učiniti, izbio je rat u kome je Nijemcima pomagao češki knez Svatopluk. Nijemci su uspjeli prijeći granicu i staviti grad Glogow pod opsadu. Građanima je potom Heinrich dao pet dana primirja kako bi poslali poruku Boleslavu da mu se pokori, kao zalog je uzeo njihovu djecu kao taoce. Boleslav, koji je u međuvremenu razbio pomoranska plemena kod Nakloa je odbio ultimatum i požurio na jug. Heinirch je odlučio prije toga zauzeti grad te je privezao djecu na opsadne strojeve nadajući se da građani neće pružiti otpor; branitelji su, međutim, ignorirali taj živi štit i odbili napade. Heinrichova vojska se brzo iscrpila te je Heinrich na kraju bio prisiljen napustiti opsadu. Neki od srednjovjekovnih kroničara opsadu dovode u vezu s tzv. bitkom na psećem polju koja se odigrala 24. augusta 1109-. a za čija je historijska utemeljenost sporna. U svakom slučaju, slom Heinrichove kampanje je brzo doveo do promjene situacije u Boleslavu korist - Svatopluk je ubrzo ubijen, a novi češki knez je postao Poljacima skloni Vladislav I; Zbigniew je 1111. uhapšen i oslijepljen. Opsada Glogowa je, pak, od strane kasnijih poljskih historičara proglašen jednim od ključnih događaja historije Poljske, koji je značajno uticao na odnose Poljaka i Nijemaca u sljedećim vijekovima.

Vanjske veze
------------

* Battle of Głogów Arhivirano 2010-02-11 na Wayback Machine-u

Koordinate: 51°40′14″N 16°5′34″E﻿ / ﻿51.67056°N 16.09278°E﻿ / 51.67056; 16.09278
**Närke** (latinski: *Nericia*) je jedna od 25 švedskih historijskih pokrajina (švedski: 
*landskap*) u sredini zemlje, koja danas više nema nikakvu administrativnu funkciju, ali se njeni stanovnici 
još uvijek identificiraju sa njom.

Geografske karakteristike
-------------------------

Närke se prostire sjeverno od Jezera Vättern, graniči sa pokrajinama Västmanland (sjever), Södermanland (istok), 
Östergötland (jugoistok), Västergötland (jugozapad) i Värmland (sjeverozapad).

Närke ima površinu od 4 126 km² na kojoj živi 195,414 stanovnika.

Danas njen teritorij administrativno podpada pod grofovije Örebro, 
Västmanland i Södermanland.

Närke je nizinski kraj najviše brdo Tomasbodahöjden dosiže visinu od 298 metara.

Historija
---------

Närke je za srednjeg vijeka bio veći nego danas, iako je tada bio vrlo slabo naseljen.
Örebro je još od srednjeg vijeka bio najveći i jedini grad pokrajine, to je i ostao sve do sredine 17. vijeka kad je i Askersund dobio 
taj status.

Privreda
--------

Ekonomija Närkea se bazira se na drvnoprerađivačkoj industriji i rudarstvu, kopa se cink.

Izvori
------

1. 1 2 3  „*Närke*" (švedski). Johmenvisst. Pristupljeno 22. 04. 2015.
2. 1 2  „*Landskapet Närkes gränser*" (švedska). MittNerike. Pristupljeno 21. 04. 2015. [*mrtav link*]

Vanjske veze
------------

***Närke*** na Wikimedijinoj ostavi

* *Närke* na portalu Nationalencyklopedin (`sv`)

 p • r • u  **Historijske pokrajine Švedske** 

Flag of SwedenFlag of Sweden
Ångermanland • Bohuslän • Blekinge • Dalarna • Dalsland • Gästrikland • Gotland • Halland • Hälsingland • Härjedalen • Jämtland • Lappland • Medelpad • Norrbotten • Närke • Öland • Östergötland • Skanija • Småland • Södermanland • Uppland • Värmland • Västmanland • Västerbotten • Västergötland
**Ognjenka Milićević** (26.12. 1927 - 23.1. 2008.) bila je pozorišni, TV i radio reditelj, teatrolog i redovni profesor glume Fakulteta dramskih umetnosti u Beogradu.

Prevela je na desetine dela sa ruskog jezika, autor je brojnih eseja, studija i stručnih radova i knjiga iz oblasti teatrologije, glume i režije.
Priredila je monografije o Ljiljani Krstić i Petru Kralju, povodom nagrade Dobričin prsten. Pokrenula je Pozorje mladih na Sterijinom pozorju.
Poslednjih godina bila je član Upravnog odbora Pozorišta Atelje 212, a zatim Jugoslovenskog dramskog pozorišta. Osnovala je i vodila dramski studio pri Narodnom pozorištu u Sarajevu, a u Sarajevskoj dramskoj školi predavala glumu i historiju pozorišta.

Rođena je u Banja Luci, bila je kći poznatog publiciste i profesora Nike Milićevića (Mostar, 1897 - Sarajevo, 1980).

Karijera
--------

Studirala je Lenjingradski državni institut pozorišne umetnosti (LGTI) i Fakultet dramskih umetnosti u Beogradu, gde je i diplomirala 1952. 
Bila je reditelj u Narodnom pozorištu u Sarajevu (1948-1950.) i Narodnom pozorištu u Beogradu (1950-1959.) Na FDU u Beogradu radila bila je asistent, docent, vanredni i redovni profesor od 1950 do 1983, kao dekan od 1967-1969. Bila je prorektor Univerziteta umetnosti u Beogradu od 1970. do 1972.

### Glavna dela

Predstave:

* „Duboko korenje", Sarajevo, 1948.
* „Romul veliki", Mostar, 1956.
* „Drveće umire uspravno", Beograd,1953.
* „Trojanke "Beograd,1953.

Knjige i studije:

* Ruski teatar prve polovine dvadesetog veka, 1979.
* O pozorištu Mejerholjda
* SCENA (januar - april 1998.) jedan vek Bertolta Brehta-Ognjenka Milićević

Prevodi:

* O pozorištu.Vsevolod E. Mejerholjd; predgovor V.E. Mejerholjd
* Rad glumca na sebi, Konstantin Sergejevič Stanislavski
* Moj život u umjetnosti, Konstantin Sergejevič Stanislavski

Nagrade
-------

Dobitnica je Savezne nagrade za režiju (1949.), Narade za režiju (1969.) i dramatizaciju (1971.) Ordena zasluga za narod (1979.), Velike plakete Univerziteta umetnosti (1980.)

Izvori
------

* Ko je ko u Srbiji, Who is Who, Bibliofon, Beograd, 1995.

Eksterni linkovi
----------------

* www.imdb.com
* www.pozorje.org.yu Arhivirano 2008-03-27 na Wayback Machine-u
* www.most.ba
* www.most.ba
**Sjeverozapadni Šošoni** (Northwestern Shoshoni), jedna od četiri glavne grane Sjevernih Šošona nastanjenih u dolinama sjevernog Utaha, napose u dolinama Weber (Weber Ute), Cache Valley (Cache Valley Šošoni) i duž sjeverne obale jezera Great Salt Lake (Pocatellova banda). 

Ranih 1860.-tih bilo ih je oko 1,500. Negdje 1840.-tih došavši do konja Sjeverozapadni Šošoni prihvaćaju prerijsku kulturu, a poglavica Pocatello vodi svoju skupinu u lov na bizone skroz u Wyoming. Uskoro ih pogađa tragedija. Godine 1862. istočnom obalom Great Salt Lakea dolaze bijeli pioniri i zauzimaju u cijelosti tradicionalno područje Cache Valleya, u posjedu Bear Hunter-ove bande. Mladi ratnici su se uznemirili pa dolazi do čarki koje će 1863. završiti dolaskom pukovnika Patrick Edward Connora sa dvjestotinjak kalifornijskih volontera iz Camp Douglasa u Salt Lake City. Napali su zimski logor poglavice Bear Huntera na Beaver Creeku, oko 12 milja zapadno od mormonskog sela Franklin. U selu je bilo oko 450 Indijanaca, a četverosatno klanje završilo je pogibijom 23 američka vojnika i 250 Šošona, od čega 90 žena i djece, i ušlo u povijest kao Bear River Massacre. Bear Hunter je ubijen. 

Ugovorom Box Elder potpisan je mir u Brigham Cityju, Utah, 30 srpnja 1863. Sjeverozapadni Šošoni preseljeni su na rezervat Fort Hall u Idahu gdje im potomci žive i danas.

Vanjske poveznice
-----------------

* Shoshoni Indians: Northwestern Bands
* The Northwestern Band of Shoshone Arhivirano 2008-01-30 na Wayback Machine-u
* NW Band of Shoshone Arhivirano 2007-10-08 na Wayback Machine-u
**Studio Ghibli** (株式会社スタジオジブリ, *Kabushiki-gaisha Sutajio Jiburi*?) je japanski anime filmski studio sa sjedištem u Koganeiju, četvrti Tokija. Studio je stekao slavu po anime filmovima 1990-ima i 2000-ima, a osnovan je u lipnju 1985. nakon uspjeha anime filma *Nausikaja iz vjetrovite doline*, uz kapital Tokuma Shotena. Osnovali su ga Hayao Miyazaki, Isao Takahata, Toshio Suzuki i Yasuyoshi Tokuma. Logo studija je mačkoliko biće Totoro, iz Miyazakijeva anime filma *Moj susjed Totoro*. Sam naziv, "Ghibli", znači "topli vjetar koji puše kroz Saharu". Taj su naziv koristili talijanski avioni izviđači tijekom Drugog svjetskog rata. Miyazaki, koji voli avione i Italiju, je nazvao studio po njima.

Studio Ghibli je do 2013. proizveo sedamnaest dugometražnih filmova, počevši od *Dvorca na nebu* 1986. Usljedili su *Groblje krijesnica* (1988.), *Moj susjed Totoro* (1988.), *Dostavna služba dobre vještice Kiki* (1989.), *Only Yesterday* (1991.), *Porco Rosso* (1992.), *Pom Poko* (1994.), *Šaptaj srca* (1995.), *Princeza Mononoke* (1997.), *Moji susjedi, Yamade* (1999.), *Avanture male Chihiro* (2001.), *Povratak mačke* (2002), *Howlov pokretni dvorac* (2004.), *Tales from Earthsea* (2006.), *Ponyo* (2008.), *Arrietty* (2010.), i *From Up on Poppy Hill* (2011.). Šestnaest filmova je bilo kritički i komercijalni uspjeh, uz iznimku *Tales from Earthsea*, koji je bio komercijalni uspjeh, ali nije bio osobito hvaljen. Studio je proizveo i nekoliko kratkometražnih filmova i TV reklama, kao i *Oceanske valove*, TV anime film. Osam filmova studija se 2013. nalazilo na popisu 15 najkomercijalnijih anime filmova Japana, a najviše je zaradio *Avanture male Chihiro*, preko 264 milijuna $ diljem svijeta.

Mnogi anime filmovi Ghiblija su osvojili i nagrade u slavnom časopisu *Animage*, koji sastavlja popise najboljih animea svake godine. 2002. *Avanture male Chihiro* je osvojio nagrade Zlatnog medvjeda, Oscara za najbolji animirani film.

Izvori
------

1. ↑  „Studio Ghibli". Anime News Network. Pristupljeno 20. veljače 2013.
2. ↑  Mike Hale (15. prosinca 2011). „Film Fables Spun in Japan". New York Times. Pristupljeno 20. veljače 2013.
3. ↑  „Earthsea Wins "Raspberry Award"". Anime News Network. 25. siječnja 2007. Pristupljeno 20. veljače 2013.
4. ↑  „Spirited Away (2002)". Box office mojo. Pristupljeno 20. veljače 2013.

Vanjske poveznice
-----------------

|  |  |
| --- | --- |
|  | U Wikimedijinoj ostavi ima još materijala vezanih za: **Studio Ghibli** |

* Ghibli online
* Fan page
**Veikko Nyyrikki (Nyrki) Tapiovaara** (10. septembar 1911 - 29. februar 1940) bio je finski filmski režiser, koji je, usprkos kratkoj karijeri, dobio reputaciju jednog od najznačajnijih autora predratne finske kinematografije.

Odrastao je u umjetničkoj porodici, a kao mladić je studirao pravo, prije nego što se posvetio pisanju, što je uključivalo i filmske kritike. Kao i mnogi pripadnici tadašnje finske inteligencije, politički je bio blizak radikalnoj ljevici i izražavao simpatije prema susjednoj sovjetskoj državi, a zbog čega je bio predmetom policijskog nadzora.

Karijeru mu je omogućio Heikki Aho, sineast i sin proslavljenog književnika Juhanija Anoa, koji mu je 1937. godine povjerio režiju ekranizacije očevog romana *Juha*. Sljedeće godine je Tapiovaara snimio *Varastettu kuolema*, koji se smatra njegovim najboljim ostvarenjem. U međuvremenu je Velika čistka dovela do razočaranja u SSSR, a koje je kulminiralo sa bombardiranjem Helsinkija na početku Zimskog rata. Tapiovaara se javio u finsku vojsku kao dobrovoljac, ali se zbog ljevičarske prošlosti smatrao potencijalnim petokolonašem te je bio raspoređen u pozadinu, često trpeći šikaniranje od strane oficira. Tek na samom kraju rata, kada je došlo do povlačenja finskih snaga, udovoljeno je Tapiovaarinom zahtjevu da sudjeluje u borbama na fronti. 29. februara je poginuo držeći odstupnicu svojim suborcima. Njegov posljednji, nedovršeni film *Miehen tie*, su poslije rata dovršio njegov kolega Hugo Hytönen.

Filmografija
------------

### režiser

* *Juha* (1937)
* *Varastettu kuolema* (1938)
* *Kaksi Vihtoria* (1939)
* *Herra Lahtinen lähtee lipettiin* (1939)
* *Miehen tie* (1940) (dovršilli Erik Blomberg i Hugo Hytönen)

### scenarist

* *Juha* (1937)
* *Kaksi Vihtoria* (1939)
* *Herra Lahtinen lähtee lipettiin* (1939)
* *Miehen tie* (1940)

### glumac

* *Varastettu kuolema* (1938)
* *Kaksi Vihtoria* (1939)

Vanjske veze
------------

* Nyrki Tapiovaara. YLE Sininen laulu
* Nyrki Tapiovaara na IMDb-u (`en`)